Mazda MX-5 er en af bilmærkets ældste nulevende modeller. Den så dagens lys i 1989 og kom i fjerde generation i 2015 med et facelift i 2018. Den har vundet adskillige priser gennem årene. Blandt andet World Car of the Year i 2016 og en Red Dot designpris i 2017.
I 2000 blev MX-5 skrevet ind i Guinness Rekordbog for at være den mest solgte topersoners sportsvogn i historien. En rekord de selv slog i 2016, hvor den rundede en million solgte eksemplarer.